
Subactivitatea 4.1 – Identificarea, selecția și menținerea persoanelor vârstnice vulnerabile -FACILITATOR COMUNITAR

	NOTĂ DE INFORMARE ȘI 
ACORD PRIVIND PRELUCRAREA DATELOR CU CARACTER PERSONAL




Nota de informare explică modul în care sunt prelucrate datele cu caracter personal ale persoanelor identificate, evaluate și incluse în grupul-țintă și/sau admise în cadrul Serviciului Social Îngrijire Vârstnici la Domiciliu Cicârlău, în cadrul proiectului „Furnizarea de servicii de îngrijire la domiciliu pentru persoanele vârstnice din Comuna Cicârlău, jud. Maramureș”, cod SMIS 349087.
1. Identitatea operatorilor și datele de contact: 
În cadrul proiectului, datele cu caracter personal sunt prelucrate de către Asociația Profesională Neguvernamentală de Asistență Socială ASSOC și Comuna Cicârlău, în limitele atribuțiilor și responsabilităților care le revin în implementarea proiectului. Datele de contact ale acestora sunt: ASSOC – Municipiul Baia Mare, str. Lascăr Pană nr. 3, județul Maramureș, CIF 7930701, tel./fax (+40) 262 222 226, e-mail assoc@assoc.ro; Comuna Cicârlău – str. Unirii nr. 1, localitatea Cicârlău, județul Maramureș, CIF 3627374, tel./fax 0262 481 002, e-mail contact@primariacicarlau.ro.
2. Scopurile prelucrării: 
Datele sunt prelucrate numai în măsura necesară pentru:
· identificarea, informarea, selectarea și recrutarea persoanelor vârstnice vulnerabile din grupul țintă;
· verificarea îndeplinirii criteriilor de eligibilitate și a documentelor justificative;
· evaluarea nevoilor individuale, a situației sociale și a gradului de dependență;
· încheierea și executarea contractului de furnizare a serviciilor sociale;
· elaborarea și aplicarea planurilor individualizate de asistență și îngrijire;
· furnizarea, monitorizarea și evaluarea serviciilor de îngrijire la domiciliu;
· îndeplinirea obligațiilor de raportare, monitorizare, verificare, audit și control aferente proiectului;
· îndeplinirea obligațiilor legale, inclusiv a celor privind arhivarea și justificarea cheltuielilor;
· gestionarea solicitărilor, sesizărilor, incidentelor de securitate și exercitarea drepturilor persoanelor vizate.
 Informațiile pe care ni le furnizați sunt tratate cu maximă confidențialitate și exclusiv în scopurile pentru care au fost colectate. 
 Datele dumneavoastră cu caracter personal sunt prelucrate în vederea înscrierii dumneavoastră în procesul de selecție al grupului țintă, verificarea existenței și eligibilității documentelor prevăzute de legislația aplicabilă și a posibilității admiterii ca beneficiar în cadrul serviciului de îngrijire vârstnici la domiciliu, astfel că un eventual refuz în a furniza aceste date sau a acorda consimțământul privind prelucrarea acestor date determină imposibilitatea de a vă putea înscrie în procesul de selecție.
3. Categorii de date personale supuse prelucrării: Categoriile de date personale supuse prelucrărilor în cadrul proiectului "Furnizarea de servicii de îngrijire la domiciliu pentru persoanele vârstnice din Comuna Cicârlău, Jud. Maramureș, cod SMIS 349087" sunt: 
· date de identificare: nume, prenume, CNP, serie și număr act de identitate, data și locul nașterii, sex/gen, vârstă;
· date de contact și domiciliu: adresă, adresă la care se furnizează serviciile, telefon, e-mail și documente justificative;
· date privind situația familială, gospodăria, locuirea și persoanele de contact/reprezentant legal;
· date privind studiile, statutul socio-profesional și statutul de pensionar, dacă sunt relevante;
· date privind vulnerabilitatea și situația socială, inclusiv date rezultate din anchete/evaluări sociale;
· date privind veniturile, situația financiară și beneficiile sociale, în măsura necesară verificării eligibilității și acordării serviciilor;
· date privind starea de sănătate, dizabilitatea, gradul de autonomie/dependență, diagnostice, tratamente, recomandări și evaluări socio-medicale;
· date privind serviciile furnizate: evaluări, planuri de intervenție, vizite, intervenții, servicii de telemedicină, fișe de monitorizare și rezultate;
· semnătura și datele necesare pentru documentarea participării, raportării, monitorizării și auditării;
· vocea, imaginea, fotografii și înregistrări audio-video, numai în condițiile existenței unui temei juridic corespunzător și, pentru publicare, a acordului scris atunci când acesta este necesar.
Datele privind sănătatea constituie categorii speciale de date și vor fi prelucrate numai în condițiile prevăzute de art. 9 din GDPR și de legislația aplicabilă.
4. Temeiuri juridice/Legalitatea prelucrării:
Prelucrarea se întemeiază în condiții de legalitate, precum:
· art. 6 alin. (1) lit. b) GDPR – executarea unui contract sau efectuarea demersurilor la cererea persoanei vizate înainte de încheierea unui contract;
· art. 6 alin. (1) lit. a) GDPR – consimțământul persoanei vizate, în special pentru operațiuni care nu pot fi întemeiate pe un alt temei, precum anumite utilizări ale imaginilor/fotografiilor;
· art. 9 alin. (2) GDPR – temeiul aplicabil pentru prelucrarea datelor privind sănătatea sau a altor categorii speciale de date, stabilit în funcție de scopul concret și de legislația aplicabilă.
Refuzul furnizării datelor strict necesare pentru verificarea eligibilității, încheierea contractului sau furnizarea serviciilor poate conduce la imposibilitatea includerii în grupul țintă ori a acordării serviciilor. În cazul datelor prelucrate exclusiv în baza consimțământului, refuzul sau retragerea consimțământului nu va afecta prelucrările realizate anterior în mod legal și nu va produce consecințe care nu sunt justificate de scopul respectiv.
5. Destinatarii datelor: 
Datele pot fi comunicate, în limita necesității și a competențelor legale/contractuale, către:
· Comuna Cicârlău și ASSOC, precum și personalul autorizat implicat în proiect;
· autorități și organisme competente în gestionarea, monitorizarea, verificarea, auditarea și controlul fondurilor europene;
· Autoritatea de Management pentru Programul Incluziune și Demnitate Socială 2021–2027 și organismele intermediare competente;
· autorități publice, organisme de audit și control, atunci când transmiterea este impusă de lege;
· furnizori și parteneri contractuali, numai în măsura necesară îndeplinirii atribuțiilor și cu respectarea cerințelor de confidențialitate și securitate;
· aplicațiile electronice de management și raportare ale programului, inclusiv SMIS/MYSMIS, dacă acest lucru este prevăzut de cerințele programului.
Nu se intenționează transferul datelor către țări din afara Spațiului Economic European, cu excepția cazului în care există un temei legal și garanții corespunzătoare, conform GDPR.
6. Perioada de păstrare: 
Datele vor fi păstrate pe perioada necesară îndeplinirii scopurilor pentru care au fost colectate și ulterior, dacă există obligații legale, contractuale, de arhivare, raportare, control sau audit. Pentru documentele proiectului, păstrarea se va realiza conform contractului de finanțare, regulilor programului, legislației aplicabile și nomenclatorului arhivistic al entității responsabile.
Datele prelucrate exclusiv în baza consimțământului vor fi păstrate până la retragerea acestuia sau până la expirarea scopului, cu excepția situațiilor în care o obligație legală justifică păstrarea. Imaginile și înregistrările destinate publicării vor fi utilizate numai pentru perioada și scopul comunicate persoanei vizate.
7.Drepturile persoanelor vizate: 
· dreptul de acces la datele cu caracter personal și la informații privind prelucrarea;
· dreptul la rectificarea datelor inexacte sau incomplete;
· dreptul la ștergerea datelor, în condițiile art. 17 GDPR;
· dreptul la restricționarea prelucrării, în condițiile art. 18 GDPR;
· dreptul la opoziție, în condițiile art. 21-GDPR;
· dreptul la portabilitatea datelor, atunci când sunt îndeplinite condițiile legale;
· dreptul de a retrage consimțământul, atunci când prelucrarea se bazează pe consimțământ;
· dreptul de a nu face obiectul unei decizii bazate exclusiv pe prelucrare automată, în condițiile art. 22 GDPR;
· dreptul de a depune o plângere la Autoritatea Națională de Supraveghere a Prelucrării Datelor cu Caracter Personal (ANSPDCP) și de a se adresa instanței competente.
Solicitările privind exercitarea drepturilor se transmit în scris, la sediul sau la adresa de e-mail a operatorului relevant. Solicitantului i se poate cere să furnizeze informații necesare pentru verificarea identității, fără a solicita date excesive.
8. Securitatea și confidențialitatea datelor: 
Operatorii vor aplica măsuri tehnice și organizatorice adecvate pentru protejarea datelor împotriva accesului neautorizat, pierderii, distrugerii, modificării, divulgării sau utilizării necorespunzătoare. Accesul la date va fi acordat numai persoanelor autorizate, în funcție de atribuțiile acestora și de principiul necesității de a cunoaște.
Orice suspiciune privind pierderea, divulgarea, accesarea neautorizată sau transmiterea greșită a datelor trebuie raportată imediat persoanei responsabile desemnate prin procedurile interne.
9.Informarea privind fotografiile și înregistrările
Imaginea și vocea beneficiarilor nu vor fi făcute publice în materiale informative, pe site-uri sau în rețele sociale decât în condițiile unui temei juridic corespunzător și, după caz, ale acordului scris al beneficiarului ori al reprezentantului legal/convențional. Refuzul acordului pentru publicare nu va afecta accesul la serviciile sociale.
Persoana de contact/Responsabilul cu protecția datelor desemnat(ă) pentru proiect:
Nume și prenume: Mureșan Raluca Ancuța 
E-mail:raluca.mureșan@assoc.ro, seniori@assoc.ro
telefon/fax:(+40) 262.222.226

	
ACORD PRIVIND PRELUCRAREA DATELOR CU CARACTER PERSONAL ȘI UTILIZAREA IMAGINII/VOCEI




Am luat la cunoștință informațiile de mai sus și îmi exprim în mod liber, specific, informat și neechivoc acordul pentru prelucrarea datelor mele cu caracter personal în scopul prezentat.
Sunt de acord ca informațiile din documentele care alcătuiesc dosarul de candidatură să se prelucrezeîn scopul desfășurării tuturor acțiunilor necesare implementării proiectului.

FOTOGRAFIEREA ȘI REALIZAREA DE ÎNREGISTRĂRI FOTO/VIDEO
Sunt de acord ca imaginea mea și/sau vocea mea să fie fotografiate/înregistrate în cadrul activităților proiectului, în scopul documentării activităților, în condițiile și limitele comunicate.
☐ DA, SUNT DE ACORD
☐ NU SUNT DE ACORD
UTILIZAREA ȘI PUBLICAREA FOTOGRAFIILOR ȘI/SAU ÎNREGISTRĂRILOR
Sunt de acord ca fotografiile și/sau înregistrările în care apar imaginea și/sau vocea mea să fie utilizate și publicate în materiale de informare, comunicare și promovare aferente proiectului, inclusiv, după caz, pe website-uri, în materiale tipărite și pe canalele de comunicare ale proiectului.
☐ DA, SUNT DE ACORD
☐ NU SUNT DE ACORD
Precizare: Refuzul sau retragerea acordului pentru fotografiere, înregistrare, utilizare ori publicare nu afectează eligibilitatea, includerea în grupul țintă sau accesul la serviciile sociale.
RETRAGEREA CONSIMȚĂMÂNTULUI
Am fost informat(ă) că, pentru prelucrările întemeiate pe consimțământ, îmi pot retrage consimțământul în orice moment, printr-o solicitare adresată operatorului relevant sau Responsabilului cu protecția datelor, utilizând datele de contact indicate în prezenta notă.
Retragerea consimțământului nu afectează legalitatea prelucrării efectuate înainte de retragerea acestuia.

PERSOANA CARE A REALIZAT INFORMAREA
Nume și prenume: Dragomir Lăcrimioara
Funcția: FACILITATOR COMUNITAR
Semnătura:
Data: ____ / ____ / __________

PERSOANA VIZATĂ / REPREZENTANTUL ACESTEIA
Nume și prenume:
Calitatea:
☐ Persoană vizată
☐ Reprezentant legal
☐ Reprezentant convențional
Semnătura:
Data: ____ / ____ / _________

